Alþingiskosningar 2007

**Alþingiskosningarnar 2007** voru haldnar laugardaginn 12. maí 2007. Á kjörskrá voru 221.368 og kjörsókn var 83,6%. Stjórn Framsóknarflokks og Sjálfstæðisflokks hélt eins sætis þingmeirihluta en hafði áður þriggja sæta meirihluta. Framsóknarflokkur fékk lægsta fylgið í sögu flokksins en Samfylkingin tapaði einnig fylgi. Sjálfstæðisflokkurinn bætti við sig þremur mönnum en Vinstri græn unnu stærsta sigurinn og bættu við sig fjórum mönnum. Frjálslyndi flokkurinn fékk ríflega 7% fylgi og hélt fjórum þingmönnum.

Tvö ný flokksframboð voru tilkynnt fyrir kosningarnar. Annars vegar Baráttusamtaka eldri borgara og öryrkja, sem unnu að hagsmunum eldri borgara og öryrkja. Tíu dögum fyrir kosningarnar tilkynntu Baráttusamtökin um að þau hefðu hætt við framboð, en framboðslistar þeirra höfðu ekki borist í tíma nema í Norðausturkjördæmi. Hitt nýja framboðið var Íslandshreyfingin, flokkur með Margréti Sverrisdóttur og Ómar Ragnarsson í fararbroddi með áherslu á umhverfismál. Hún hlaut 3,3% atkvæða á landsvísu en náði ekki inn manni.

Ný Ríkisstjórn Sjálfstæðisflokks og Samfylkingar var mynduð. Hún hélt til 2009, í tæp tvö ár. Þá var fyrsta ríkisstjórn Jóhönnu Sigurðardóttur mynduð fram að því að alþingiskosningar 2009 voru haldnar þann 25. apríl sama ár.

## Úrslit
Ríkisstjórn Framsóknarflokks og Sjálfstæðisflokks hélt meirihluta sínum á þingi en aðeins með 32 þingmenn eða eins manns meirihluta og einungis rúm 48% kjósenda á bak við sig. 17. maí tilkynntu því formenn stjórnarflokkanna að ekki væri grundvöllur fyrir frekara samstarfi. Viðræður milli Sjálfstæðisflokks og Samfylkingar um myndun ríkisstjórnar hófust formlega sama dag og daginn eftir baðst Geir Haarde forsætisráðherra lausnar fyrir ráðuneyti sitt af forseta Íslands. Við sama tækifæri fékk hann umboð til stjórnarmyndunar. Stjórn Sjálfstæðisflokks og Samfylkingar tók við völdum 24. maí. Sama dag sagði Jón Sigurðsson af sér formennsku í Framsóknarflokknum og Guðni Ágústsson tók við.

### Úrslit í einstökum kjördæmum















* Kjörnir alþingismenn 2007

### Útstrikanir
Tveir af frambjóðendum Sjálfstæðisflokksins, Björn Bjarnason, dómsmálaráðherra, og Árni Johnsen, fluttust niður um sæti vegna útstrikana í sínum kjördæmum. 2.514 manns, eða 18,6% þeirra sem kusu Sjálfstæðisflokkinn í Reykjavíkurkjördæmi suður strikuðu Björn út og féll hann því niður um eitt sæti, frá því að vera 3. þingmaður í að vera 6. þingmaður, en Illugi Gunnarsson varð 3. þingmaður í hans stað. 1.953, eða 21,4% kjósenda flokksins í Suðurkjördæmi, strikuðu yfir nafn Árna Johnsen sem gerir hann að 6. þingmanni kjördæmisins en Kjartan Ólafsson tekur sæti hans sem 4. þingmaður.

Fyrir kosningarnar hafði Jóhannes Jónsson, stofnandi Bónuss, birt heilsíðuauglýsingu í blöðum þar sem hann hvatti kjósendur Sjálfstæðisflokksins til að strika yfir nafn Björns Bjarnasonar vegna Baugsmálsins.

## Kjósendur á kjörskrá
Á kjörskrá voru 221.368 kjósendur, ívið fleiri konur en karlar, 570 eða 0,5%. Fjölgun kjósenda frá því í alþingiskosningunum 2003 var 10.079 manns eða 4.8%. Kjósendur með lögheimili í útlöndum voru 8.793 eða 4,0% og hafði þeim fjölgað um 65 eða 0,7% frá síðustu kosningum. Ungt fólk, sem náð hafði kosningarétti síðan kosningar voru haldnar 2003, var 17.132 eða 7,7%.

## Kjördæmaskipan
Í kosningunum 2003 var fjöldi atkvæðabærra manna á kjörskrá á bakvið hvert þingsæti ríflega tvöfalt meiri í Suðvesturkjördæmi en í Norðvesturkjördæmi en lögin um kosningar til Alþingis kveða á um munurinn megi ekki vera meiri en tvöfaldur og að færa skuli kjördæmissæti á milli kjördæma til þess að ná fram því markmiði. Landskjörstjórn ákvað í kjölfarið að í næstu Alþingiskosningum skyldu kjördæmissæti Norðvesturkjördæmis vera 8 en 10 í Suðvesturkjördæmi. Skipting þingsæta í kosningunum 2007 var því sem hér segir:

Kjördæmamörkum Reykjavíkurkjördæmanna tveggja var að auki breytt til að taka tillit til þess að mun fleiri bjuggu í norðurkjördæminu en suðurkjördæminu miðað við kosningarnar 2003 þegar íbúafjöldinn var nokkurn veginn jafn. Þá var skiptingin um Miklubraut, Hringbraut, Ártúnsbrekku og Vesturlandsveg en sá hluti Grafarvogshverfis sem stóð austan Vesturlandsvegar var hluti af norðurkjördæminu. Sá hluti verður nú hluti af suðurkjördæminu og skiptist Grafarvogshverfið þá um Kristnibraut, Gvendargeisla og Biskupsgötu.

## Framboðsmál
Töluverðar sviptingar höfðu orðið innan flokkanna fyrir þessar kosningar. Jón Sigurðsson hafði tekið við formennsku af Halldóri Ásgrímssyni í Framsóknarflokknum eftir nokkur innanflokksátök, Geir Haarde hafði tekið við formennsku í Sjálfstæðisflokknum af Davíð Oddssyni og Ingibjörg Sólrún Gísladóttir hafði tekið við af Össuri Skarphéðinssyni í Samfylkingunni. Í Frjálslynda flokknum leiddu innanflokksátök til úrsagna Sverris Hermannssonar, stofnanda flokksins, og Margrétar Sverrisdóttur, auk þess sem borgarstjórnarflokkur flokksins skildi sig frá honum í heilu lagi. Sá eini af þeim flokkum sem höfðu boðið fram áður sem fór í framboð með nokkuð óbreytta forystu var því Vinstri hreyfingin - grænt framboð.

### [[Framsóknarflokkurinn]]
Eftirfarandi þingmenn Framsóknarflokksins hættu á kjörtímabilinu eða tilkynntu um að þeir stefndu ekki á framboð í næstu kosningum: Árni Magnússon, Dagný Jónsdóttir, Halldór Ásgrímsson, Hjálmar Árnason og Jón Kristjánsson. Í byrjun febrúar tilkynnti Kristinn H. Gunnarsson að hann hygðist ekki taka því sæti á lista flokksins í Norðvesturkjördæmi sem féll honum í skaut í prófkjöri. 8. febrúar gekk hann til liðs við Frjálslynda flokkinn.

* Norðaustur: Í fyrsta sæti var Valgerður Sverrisdóttir, sitjandi utanríkisráðherra og þingmaður, öðru sæti Birkir Jón Jónsson, sitjandi þingmaður og í þriðja sæti Höskuldur Þór Þórhallsson héraðsdómslögmaður, Akureyri.
* Norðvestur: Fyrsta sæti skipaði Magnús Stefánsson, sitjandi félagsmálaráðherra og þingmaður, annað sæti Herdís Sæmundardóttir, framhaldsskólakennari, Skagafirði og það þriðja Valdimar Sigurjónsson, viðskiptafræðingur Borgarbyggð.
* Reykjavík norður: Fyrsta sæti skipaði Jón Sigurðsson, sitjandi iðnaðar- og viðskiptaráðherra utan þings, annað sæti Guðjón Ólafur Jónsson, sitjandi þingmaður og það þriðja Fanný Guðbjörg Jónsdóttir, stjórnmálafræðinemi.
* Reykjavík suður: Fyrsta sæti skipaði Jónína Bjartmarz, sitjandi umhverfisráðherra og þingkona, annað sætið Sæunn Stefánsdóttir, þingkona og það þriðja Árelía Eydís Guðmundsdóttir, lektor við viðskipta- og hagfræðideild Háskóla Íslands.
* Suður: Fyrsta sæti skipaði Guðni Ágústsson, sitjandi landbúnaðarráðherra og þingmaður, annað sæti Bjarni Harðarson, bóksali og það þriðja Helga Sigrún Harðardóttir, skrifstofustjóri, Reykjanesbæ.
* Suðvestur: Fyrsta sæti skipaði Siv Friðleifsdóttir, sitjandi heilbrigðis- og tryggingamálaráðherra, annað sæti Samúel Örn Erlingsson, íþróttastjóri, Kópavogi og í þriðja sætinu Una María Óskarsdóttir, uppeldis- og menntunarfræðingur, Kópavogur.

### [[Frjálslyndi flokkurinn (Ísland, 1998–2012)|Frjálslyndi flokkurinn]]
Á kjörtímabilinu gekk Gunnar Örlygsson sem kjörinn var þingmaður Frjálslynda flokksins til liðs við Sjálfstæðisflokkinn og bauð sig fram þar 2007. Á síðari hluta ársins 2006 og í ársbyrjun 2007 varð mikið fjölmiðlafár í kringum Frjálslynda flokkinn. Þar bar hæst skoðanaskipti Magnúsar Þórs Hafsteinssonar og Margrétar Sverrisdóttur, sem enduðu með úrsögn Margrétar og Sverris föður hennar úr flokknum. Borgarstjórnarflokkur Frjálslyndra var því næst gerður að óháðu afli innan borgarinnar.

* Norðaustur: Fyrsta sæti skipaði Sigurjón Þórðarson, sitjandi þingmaður. Annað sæti Brynja Hlíf Þorsteinsdóttir og það þriðja Eiríkur Guðmundsson. Frjálslyndi flokkurinn fékk engan mann kjörinn í þessu kjördæmi í kosningunum 2003.
* Norðvestur: Fyrsta sæti skipaði Guðjón Arnar Kristjánsson, alþingismaður, annað sæti Kristinn H. Gunnarsson, alþingismaður, þriðja sæti Þórunn Kolbeins Matthíasdóttir, menntunarfræðingur og fjórða sæti Ragnheiður Ólafsdóttir, öryrki og og listamaður.
* Reykjavík suður: Fyrsta sæti skipaði Jón Magnússon, hæstaréttarlögmaður, annað sæti Kjartan Eggertsson, skólastjóri og það þriðja Guðrún Þóra Hjaltadóttir, næringarfræðingur.
* Reykjavík norður: Fyrsta sæti skipaði Magnús Þór Hafsteinsson, alþingismaður, annað sætið Ásgerður Jóna Flosadóttir,  stjórnmálafræðingur og það þriðja Erna V. Ingólfsdóttir, eldri borgari.
* Suður: Fyrsta sæti skipaði Grétar Mar Jónsson, skipstjóri og varaþingmaður, Sandgerði, annað sætið Óskar Þór Karlsson, fiskverkandi, Reykjanesbæ og það þriðja Hanna Birna Jóhannsdóttir, stuðningsfulltrúi Vestmannaeyjum.
* Suðvestur: Fyrsta sæti skipaði Kolbrún Stefánsdóttir, framkvæmdastjóri Sjálfsbjargar og ritari Frjálslynda flokksins, Kópavogi, annað sætið Valdimar Leó Friðriksson alþingismaður, Mosfellsbæ og það þriðja Helgi Helgason kennari og nemi í stjórnmálafræði, Kópavogi.

### [[Íslandshreyfingin]] - lifandi land
Margrét Sverrisdóttir og Ómar Ragnarsson tilkynntu framboð Íslandshreyfingarinnar. Tilkynnt var að flokkurinn „leggi áherslu á umhverfi, nýsköpun og velferð og haldi sig hægra megin við miðju”. Framboðið bauð fram á landsvísu og varð Ómar formaður Íslandshreyfingarinnar en Margrét varaformaður. Jakob Frímann Magnússon, sem hafði sagt sig úr Samfylkingunni, og Ósk Vilhjálmsdóttur, sem unnið hafði innan samtakanna Framtíðarlandið, komu einnig að flokknum.
* Norðaustur: Í fyrsta sæti var Hörður Ingólfsson, markaðsráðgjafi á Akureyri, annað sæti skipaði Kristín Þyri Þorsteinsdóttir, félagsmálastjóri á Egilsstöðum og það þriðja Davíð Sigurðarson, framkvæmdastjóri á Egilsstöðum.
* Norðvestur: Í fyrsta sæti var Pálína Vagnsdóttir, athafnakona úr Bolungarvík, annað sæti skipaði Sigurður Valur Sigurðsson, ferðamálafræðingur frá Akranesi og það þriðja Sólborg Alda Pétursdóttir, kennari úr Skagafirði.
* Reykjavík norður: Í fyrsta sæti var Margrét Sverrisdóttir, íslenskufræðingur og varaborgarfulltrúi, öðru sæti Ólafur Hannibalsson, blaðamaður og því þriðja Sigurlín Margrét Sigurðardóttir, varaþingmaður.
* Reykjavík suður: Í fyrsta sæti var Ómar Ragnarsson, fréttamaður, öðru sæti Ósk Vilhjálmsdóttir, myndlistarkona og ferðamálafrömuður og því þriðja Sigríður Þorgeirsdóttir, dósent í heimspeki við Háskóla Íslands.
* Suður: Í fyrsta sæti var Ásta Þorleifsdóttir, jarðfræðingur, Reykjavík, öðru sæti Ragnhildur Sigurðardóttir, vistfræðingur og hrossabóndi, Stokkseyri og því þriðja Baldvin Nielsen, stýrimaður og bílstjóri, Reykjanesbæ.
* Suðvestur: Í fyrsta sæti var Jakob Frímann Magnússon, útgefandi og tónsmiður, Mosfellsbæ, öðru sæti Svanlaug Jóhannsdóttir, viðskiptafræðingur, Kópavogi og þriðja Lárus Vilhjálmsson, framkvæmdastjóri, Hafnarfirði.

### [[Samfylkingin]]
Eftirfarandi þingmenn Samfylkingarinnar hættu á kjörtímabilinu eða tilkynntu um að þeir stefndu ekki á framboð í kosningum 2007: Bryndís Hlöðversdóttir, Guðmundur Árni Stefánsson, Jóhann Ársælsson, Margrét Frímannsdóttir og Rannveig Guðmundsdóttir.
Valdimar Leó Friðriksson gekk til liðs við Frjálslynda flokkinn eftir að hafa sagt sig úr Samfylkingunni í nóvember 2006.

Prófkjör voru haldin í öllum kjördæmum:
* Norðaustur: Póstkosning fór fram 20.-31. október en niðurstöður voru kynntar 4. nóvember. 1878 greiddu atkvæði af 2834 sem voru á kjörskrá. Kristján Möller og Einar Már Sigurðarson, sitjandi þingmenn, voru í fyrsta og öðru sæti en Lára Stefánsdóttir skipaði hið þriðja.
* Norðvestur: Opið prófkjör fór fram 28.-29. október. 1668 greiddu atkvæði. Anna Kristín Gunnarsdóttir, eini sitjandi þingmaðurinn sem tók þátt, lenti í þriðja sæti. Guðbjartur Hannesson og Karl Matthíasson lentu í fyrsta og öðru.
* Suður: Opið prófkjör fór fram 4. nóvember. 5149 greiddu atkvæði. Þingmennirnir Björgvin G. Sigurðsson og Lúðvík Bergvinsson hlutu þar fyrsta og annað sæti. Róbert Marshall lenti í því þriðja. Þingmaðurinn Jón Gunnarsson lenti í fimmta sæti og tók ekki sæti á listanum.
* Suðvestur: Prófkjör fór fram 4. nóvember. 4547 greiddu atkvæði. Gunnar Svavarsson, forseti bæjarstjórnar í Hafnarfirði og formaður framkvæmdastjórnar Samfylkingarinnar, lenti í fyrsta sæti en næst komu þingmennirnir Katrín Júlíusdóttir og Þórunn Sveinbjarnardóttir.
* Reykjavík: Sameiginlegt opið prófkjör fyrir bæði Reykjavíkurkjördæmin fór fram 11. nóvember. 4869 greiddu atkvæði. Í átta efstu sætunum (4 efstu í hvoru kjördæmi), sem niðurstöðurnar voru bindandi fyrir, enduðu sjö sitjandi þingmenn, Steinunn Valdís Óskarsdóttir fyrrverandi borgarstjóri lenti í því áttunda.

### [[Sjálfstæðisflokkurinn]]
Eftirfarandi þingmenn Sjálfstæðisflokksins hættu á kjörtímabilinu eða tilkynntu um að þeir stefndu ekki á framboð í næstu kosningum: Árni Ragnar Árnason (lést á kjörtímabilinu), Davíð Oddsson, Guðmundur Hallvarðsson, Gunnar I. Birgisson, Halldór Blöndal, Sigríður Anna Þórðardóttir, Sólveig Pétursdóttir og Tómas Ingi Olrich.

Framboðslistar voru ákveðnir með prófkjörum í öllum kjördæmum nema norðvestur þar sem kjördæmisráð stillti upp listanum.
* Reykjavík: Sameiginlegt prófkjör fyrir bæði Reykjavíkurkjördæmin var haldið 27. og 28. október. 10.846 greiddu atkvæði af 21.317 sem voru á kjörskrá. Geir H. Haarde forsætisráðherra og formaður flokksins var einn í framboði til fyrsta sætis. Guðlaugur Þór Þórðarson hafði betur í baráttunni við Björn Bjarnason dómsmálaráðherra um annað sætið (fyrsta sætið á lista í því kjördæmi sem Geir fer ekki fram í). Nýliðar sem náðu góðum árangri og enduðu ofar en sitjandi þingmenn voru Guðfinna S. Bjarnadóttir og Illugi Gunnarsson í 4. og 5. sæti.
* Suður: Prófkjör var haldið 11. nóvember. 5814 greiddu atkvæði. Árni Mathiesen fjármálaráðherra flutti sig úr Suðvesturkjördæmi og hlaut fyrsta sæti listans. Árni Johnsen hlaut annað sæti og varð sú niðurstaða nokkuð umdeild í ljósi sakaferils hans. Drífa Hjartardóttir, sitjandi þingmaður, lenti í 6. sæti.
* Suðvestur: Prófkjör var haldið 11. nóvember. 6.409 greiddu atkvæði af 11.700 sem voru á kjörskrá. Þorgerður Katrín Gunnarsdóttir varaformaður flokksins og menntamálaráðherra og Bjarni Benediktsson voru einu þingmennirnir í framboði og fengu engin mótframboð í tvö efstu sætin.
* Norðaustur: Prófkjör var haldið 25. nóvember. 3.033 greiddu atkvæði af 4.089 sem voru á kjörskrá. Kristján Þór Júlíusson bæjarstjóri á Akureyri hafði þar betur í baráttunni við Arnbjörgu Sveinsdóttir þingflokksformann um forystusætið.
* Norðvestur: Stillt var upp á lista sem samþykktur var á kjördæmisþingi 18. nóvember. Efstu þrjú sætin skipuðu þáverandi þingmenn flokksins í kjördæminu: Sturla Böðvarsson samgönguráðherra, Einar Kristinn Guðfinnsson sjávarútvegsráðherra og Einar Oddur Kristjánsson.

### [[Vinstrihreyfingin - grænt framboð]]
Kjördæmisráð stillti upp framboðslistunum til Norðvestur-, Norðaustur- og Suður-kjördæmi eftir að leiðbeinandi forval hafði verið haldið. Haldið var prófkjör fyrir höfuðborgarsvæðið í byrjun desember 2006. Á kjörskrá voru 1796, greidd voru 1093 atkvæði og kjörsókn því 61%, 35 atkvæði voru auð eða ógild.

* Suðvestur: Fyrsta sæti skipaði Ögmundur Jónasson, alþingismaður, annað sæti Guðfríður Lilja Grétarsdóttir, sagnfræðingur og það þriðja Gestur Svavarsson, hugbúnaðarráðgjafi.
* Reykjavíkurkjördæmi – norður: Fyrsta sæti skipaði Katrín Jakobsdóttir, varaformaður VG, annað sæti Árni Þór Sigurðsson, borgarfulltrúi og það þriðja Paul Nikolov, blaðamaður.
* Reykjavíkurkjördæmi – suður: Fyrsta sæti skipaði Kolbrún Halldórsdóttir, alþingismaður, annað sæti Álfheiður Ingadóttir, líffræðingur og það þriðja Auður Lilja Erlingsdóttir, stjórnmálafræðingur og formaður UVG.
* Suðurkjördæmi: Fyrsta sæti skipaði Atli Gíslason, lögmaður, annað sæti Alma Lísa Jóhannsdóttir deildarstjóri í búsetuþjónustu,  Selfossi og það þriðja Ragnheiður Eiríksdóttir, tónlistar- og útvarpskona í Reykjanesbæ.
* Norðausturkjördæmi: Fyrsta sæti skipaði Steingrímur J. Sigfússon, alþingismaður, annað sæti Þuríður Backman, alþingismaður og það þriðja Björn Valur Gíslason, sjómaður.
* Norðvesturkjördæmi: Fyrsta sæti skipaði Jón Bjarnason, alþingismaður, annað sæti Ingibjörg Inga Guðmundsdóttir, íþróttafræðingur í Tálknafirði og það þriðja Björg Gunnarsdóttir, landfræðingur á  Hvanneyri.

### Önnur framboð
Nýtt afl sem bauð fram á landsvísu 2003 bauð ekki fram í kosningunum. Forystumenn samtakanna hafa hvöttu stuðningsmenn þeirra til að kjósa Frjálslynda flokkinn.

Áform voru uppi um sérstakan flokk um málefni innflytjenda undir forystu Pauls F. Nikolov en ætlunin var þó að bjóða ekki fram fyrr en í kosningunum 2011. 11. október 2006 var svo tilkynnt að flokkurinn hefði sameinast Vinstri-grænum en Paul F. Nikolov var boðið að taka þátt í forvali þeirra á höfuðborgarsvæðinu.

Haukur Nikulásson hefur tilkynnt framboð Flokksins.http://haukurn.blog.is/blog/haukurn/ http://www.flokkurinn.net/ 

Félagasamtökin Framtíðarlandið – félag áhugafólks um framtíð Íslands héldu fund 8. febrúar þar sem tillaga um að félagið stæði að framboði til kosninga var fellt. Alls voru 2708 kjörskrá, 189 atkvæði voru greidd, 92 studdu tillögu um framboð, 96 greiddu atkvæði gegn henni og einn seðill var auður. Aukinn meirihluta, eða 2/3 hluta, þurfti til þess að samþykkja tillöguna.

Baráttusamtök eldri borgara og öryrkja voru stofnuð 4. mars 2007 á stofnfundi sem haldinn var á Grand Hótel í Reykjavík.  Fylgi við framboðið mældist í skoðanakönnunum um og undir 1%. Flokkurinn lagði fram framboðslista fyrir fjögur kjördæmi: Norðausturkjördæmi, Suðurkjördæmi og Reykjavíkurkjördæmin tvö, en vegna þess að síðustu þrír listarnir bárust of seint til yfirkjörstjórnar var þeim hafnað. Allt útlit var þá fyrir að samtökin myndu aðeins bjóða fram í Norðausturkjördæmi en 2. maí tilkynntu þau að hætt hefði verið við framboð.

### Framboðslistar eftir kjördæmum
*Aðeins efstu sex frambjóðendur sýndir fyrir hvern flokk. Breiðletraðir eru þeir sem náðu kjöri ásamt númeri sem sýnir hvar í röð þingmanna kjördæmisins þeir lentu.*
#### Norðausturkjördæmi

;Framsókn
#**[[Valgerður Sverrisdóttir]] (2)**
#**[[Birkir Jón Jónsson]] (6)**
#**[[Höskuldur Þór Þórhallsson]] (10)**
#Huld Aðalbjarnardóttir
#Jón Björn Hákonarson
#Sigfús Arnar Karlsson

;Frjálslyndir
#Sigurjón Þórðarson
#Brynja Hlíf Þorsteinsdóttir
#Eiríkur Guðmundsson
#Axel Yngvason
#Stella Björk Steinþórsdóttir
#Þorkell Á. Jóhannsson

;Íslandshreyfingin
#Hörður Ingólfsson
#Kristín Þyri Þorsteinsdóttir
#Davíð Sigurðarson
#Eyrún Björk Jóhannsdóttir
#Ásgeir Yngvason
#Jón Haraldsson

;Samfylking
#**[[Kristján L. Möller]] (3)**
#**[[Einar Már Sigurðarson]] (7)**
#Lára Stefánsdóttir
#Margrét Kristín Helgadóttir
#Örlygur Hnefill Jónsson
#Jónína Rós Guðmundsdóttir

;Sjálfstæðisflokkurinn
#**[[Kristján Þór Júlíusson]] (1)**
#**[[Arnbjörg Sveinsdóttir]] (5)**
#**[[Ólöf Nordal]] (9)**
#Þorvaldur Ingvarsson
#Sigríður Ingvarsdóttir
#Steinþór Þorsteinsson

;Vinstrigrænir
#**[[Steingrímur J. Sigfússon]] (4)**
#**[[Þuríður Backman]] (8)**
#Björn Valur Gíslason
#Dýrleif Skjóldal
#Ingibjörg Hjartardóttir
#Jóhanna Gísladóttir

#### Norðvesturkjördæmi

;Framsókn
#**[[Magnús Stefánsson]] (3)**
#Herdís Sæmundardóttir
#Valdimar Sigurjónsson
#Svanlaug Guðnadóttir
#Margrét Þóra Jónsdóttir
#Helga Kristín Gestsdóttir

;Frjálslyndir
#**[[Guðjón Arnar Kristjánsson]] (6)**
#**[[Kristinn H. Gunnarsson]] (9)**
#Þórunn Kolbeins Matthíasdóttir
#Ragnheiður Ólafsdóttir
#Anna Margrét Guðbrandsdóttir
#Guðmundur Björn Hagalínsson

;Íslandshreyfingin
#Pálína Vagnsdóttir
#Sigurður Valur Sigurðsson
#Sólborg Alda Pétursdóttir
#Guttormur Hrafn Stefánsson
#Kristján S. Pétursson
#Sigurður Grímsson

;Samfylking
#**[[Guðbjartur Hannesson]] (2)**
#**[[Karl V. Matthíasson]] (7)**
#Anna Kristín Gunnarsdóttir
#Sigurður Pétursson (bæjarfulltrúi)
#Helga Vala Helgadóttir
#Ragnhildur Sigurðardóttir

;Sjálfstæðisflokkurinn
#**[[Sturla Böðvarsson]] (1)**
#**[[Einar Kristinn Guðfinnsson]] (5)**
#**[[Einar Oddur Kristjánsson]] (8)***
#Herdís Þórðardóttir (8)*
#Guðný Helga Björnsdóttir
#Birna Lárusdóttir

;Vinstrigrænir
#**[[Jón Bjarnason (þingmaður)|Jón Bjarnason]] (4)**
#Ingibjörg Inga Guðmundsdóttir
#Björg Gunnarsdóttir
#Ásmundur Daðason
#Jenný Inga Eiðsdóttir
#Hjördís Garðarsdóttir

* *Einar Oddur Kristjánsson lést 14. júlí 2007, eða aðeins tveimur mánuðum eftir kosningar. Herdís Þórðardóttir tók við sæti hans.*

#### Reykjavíkurkjördæmi norður

;Framsókn
#Jón Sigurðsson (f. 1946)
#Guðjón Ólafur Jónsson
#Fanný Guðbjörg Jónsdóttir
#Jónína Brynjólfsdóttir
#Halldór Nikulás Lárusson
#Fanný Gunnarsdóttir

;Frjálslyndir
#Magnús Þór Hafsteinsson
#Ásgerður Jóna Flosadóttir
#Erna V. Ingólfsdóttir
#Auðunn Snævar Ólafsson
#Þóra Guðmundsdóttir
#Tryggvi Agnarsson

;Íslandshreyfingin
#Margrét Sverrisdóttir
#Ólafur Hannibalsson
#Sigurlín Margrét Sigurðardóttir
#Guðrún Ásmundsdóttir
#Ragnar Kjartansson
#Haukur Snorrason

;Samfylking
#**[[Össur Skarphéðinsson]] (2)**
#**[[Jóhanna Sigurðardóttir]] (5)**
#**[[Helgi Hjörvar]] (7)**
#**[[Steinunn Valdís Óskarsdóttir]] (10)**
#**[[Ellert B. Schram]] (11)**
#Valgerður Bjarnadóttir

;Sjálfstæðisflokkurinn
#**[[Guðlaugur Þór Þórðarson]] (1)**
#**[[Guðfinna Bjarnadóttir]] (3)**
#**[[Pétur Blöndal]] (6)**
#**[[Sigurður Kári Kristjánsson]] (8)**
#Sigríður Ásthildur Andersen
#Grazyna María Okuniewska

;Vinstrigrænir
#**[[Katrín Jakobsdóttir]] (4)**
#**[[Árni Þór Sigurðsson]] (9)**
#Paul Nikolov
#Steinunn Þóra Árnadóttir
#Kristín Tómasdóttir
#Þröstur Brynjarsson

#### Reykjavíkurkjördæmi suður

;Framsókn
#Jónína Bjartmarz
#Sæunn Stefánsdóttir
#Árelía Eydís Guðmundsdóttir
#Þórir Ingþórsson
#Ingvar Mar Jónsson
#Kristín Helga Guðmundsdóttir

;Frjálslyndir
#**[[Jón Magnússon (f. 1946)|Jón Magnússon]] (11)**
#Kjartan Eggertsson
#Guðrún Þóra Hjaltadóttir
#Alvar Óskarsson
#Viðar Guðjohnsen
#Grétar Pétur Geirsson

;Íslandshreyfingin
#Ómar Ragnarsson
#Ósk Vilhjálmsdóttir
#Sigríður Þorgeirsdóttir
#Elvira Méndez Pinedo
#Snorri Sigurjónsson
#Elías Guðmundsson

;Samfylking
#**[[Ingibjörg Sólrún Gísladóttir]] (2)**
#**[[Ágúst Ólafur Ágústsson]] (4)**
#**[[Ásta Ragnheiður Jóhannesdóttir]] (8)**
#Mörður Árnason
#Kristrún Heimisdóttir
#Reynir Harðarson

;Sjálfstæðisflokkurinn
#**[[Geir H. Haarde]] (1)**
#**[[Björn Bjarnason (f. 1944)|Björn Bjarnason]] (6)***
#**[[Illugi Gunnarsson]] (3)***
#**[[Ásta Möller]] (7)**
#**[[Birgir Ármannsson]] (9)**
#Dögg Pálsdóttir

;Vinstrigrænir
#**[[Kolbrún Halldórsdóttir]] (5)**
#**[[Álfheiður Ingadóttir]] (10)**
#Auður Lilja Erlingsdóttir
#Guðmundur Magnússon
#Jóhann Björnsson
#Halldóra Björt Ewen

** Þar sem yfir 18% kjósenda Sjálfstæðisflokksins í kjördæminu strikuðu yfir nafn Björns Bjarnasonar skiptu þeir Illugi Gunnarsson um sæti á lista flokksins við úthlutun kjörstjórnar.*

#### Suðvesturkjördæmi

;Framsókn
#**[[Siv Friðleifsdóttir]] (10)**
#Samúel Örn Erlingsson
#Una María Óskarsdóttir
#Kristbjörg Þórisdóttir
#Hlini Melsteð Jóngeirsson
#Ólafur Ágúst Ingason

;Frjálslyndir
#Kolbrún Stefánsdóttir
#Valdimar Leo Friðriksson
#Helgi Helgason
#Guðrún María Óskarsdóttir
#Guðlaug Kristinsdóttir
#Pétur Guðmundsson (stýrimaður)

;Íslandshreyfingin
#Jakob Frímann Magnússon
#Svanlaug Jóhannsdóttir
#Lárus Vilhjálmsson
#Elsa D. Gísladóttir
#Friðrik Ingi Friðriksson
#Guðrún Einarsdóttir

;Samfylking
#**[[Gunnar Svavarsson]] (2)**
#**[[Katrín Júlíusdóttir]] (5)**
#**[[Þórunn Sveinbjarnardóttir]] (8)**
#**[[Árni Páll Árnason]] (12)**
#Guðmundur Steingrímsson
#Tryggvi Harðarson

;Sjálfstæðisflokkurinn
#**[[Þorgerður Katrín Gunnarsdóttir]] (1)**
#**[[Bjarni Benediktsson (f. 1970)|Bjarni Benediktsson]] (3)**
#**[[Ármann Kr Ólafsson]] (4)**
#**[[Jón Gunnarsson]] (7)**
#**[[Ragnheiður Elín Árnadóttir]] (9)**
#**[[Ragnheiður Ríkharðsdóttir]] (11)**

;Vinstrigrænir
#**[[Ögmundur Jónasson]] (6)**
#Guðfríður Lilja Grétarsdóttir
#Gestur Svavarsson
#Mireya Samper
#Andrea Ólafsdóttir
#Karl Tómasson

#### Suðurkjördæmi

;Framsókn
#**[[Guðni Ágústsson]] (3)**
#**[[Bjarni Harðarson]] (8)**
#Helga Sigrún Harðardóttir
#Eygló Harðardóttir
#Elsa Ingjaldsdóttir
#Lilja Hrund Harðardóttir

;Frjálslyndir
#**[[Grétar Mar Jónsson]] (10)**
#Óskar Þór Karlsson
#Hanna Birna Jóhannsdóttir
#Benóný Jónsson
#Guðmundur Guðmundsson (skipstjóri)
#Kristinn Guðmundsson

;Íslandshreyfingin
#Ásta Þorleifsdóttir
#Ragnhildur Sigurðardóttir
#Baldvin Nielsen
#Alda Sigurðardóttir
#Ingileif Steinunn Kristjánsdóttir
#Jón Elíasson

;Samfylking
#**[[Björgvin G. Sigurðsson]] (2)**
#**[[Lúðvík Bergvinsson]] (5)**
#Róbert Marshall
#Guðný Hrund Karlsdóttir
#Guðrún Erlingsdóttir
#Jenný Þórkatla Magnúsdóttir

;Sjálfstæðisflokkurinn
#**[[Árni M. Mathiesen]] (1)**
#**[[Árni Johnsen]] (6)***
#**[[Kjartan Ólafsson (f. 1953)|Kjartan Ólafsson]] (4)***
#**[[Björk Guðjónsdóttir]] (9)**
#Unnur Brá Konráðsdóttir
#Drífa Hjartardóttir

;Vinstrigrænir
#**[[Atli Gíslason]] (7)**
#Alma Lísa Jóhannsdóttir
#Ragnheiður Eiríksdóttir
#Sigþrúður Jónsdóttir
#Hólmar Tryggvason
#Jórunn Einarsdóttir

** Þar sem yfir 21% kjósenda Sjálfstæðisflokksins í kjördæminu strikuðu yfir nafn Árna Johnsen skiptu þeir Kjartan Ólafsson um sæti á lista flokksins við úthlutun kjörstjórnar.*

## Kaffibandalagið
Hugsanlegt samstarf stjórnarandstöðunnar á seinni hluta kjörtímabilsins 2003-2007 var af sumum kallað *Kaffibandalagið*. Þá var átt við að þeir þrír flokkar sem sátu í stjórnarandstöðu, Samfylkingin, Vinstrihreyfingin - grænt framboð og Frjálslyndi flokkurinn, hefðu innbyrðis samráð um myndun ríkisstjórnar fengju þeir nægilegan fjölda atkvæða til þess. Er dró að kosningum 2007 komu þó brestir í samstarfsáformin þegar frjálslyndir viðruðu stefnu í innflytjendamálum, sem hinum flokkunum þótti ekki boðleg. Nafn Kaffibandalagsins var dregið af þvi að Ingibjörg Sólrún Gísladóttir, formaður Samfylkingarinnar, bauð formönnum fyrrnefndra flokka í kaffisamsæti á heimili sínu til þess að ræða mögulegt samstarf haustið 2006. Rætt var um Kaffibandalagið allt fram á kosninganótt 2007, en þá mátti litlu muna um hríð að það felldi stjórnarmeirihluta Sjálfstæðisflokks og Framsóknarflokks. Hann hékk þó á einum manni þegar upp var staðið og var Kaffibandalagið þá í reynd úr sögunni þar sem það hefði þurft stuðning annars hvors stjórnarflokksins til að mynda meirihluta.

## Kannanir

## Tengt efni
* Kjörnir alþingismenn 2007

## Tilvísanir

## Tenglar
* ''Auglýsing frá landskjörstjórn um framboð við alþingiskosningar 12. maí 2007''; birtist í Fréttablaðinu 2. maí 2007
* Kosning.is, upplýsingavefur dómsmálaráðuneytisins um kosningarnar 2007.
* Vefur Morgunblaðsins um kosningnarnar
* Vefur Ríkisútvarpsins um kosningarnar
* Vefur Vísis um kosningarnar 
* Upplýsingavefur Reykjavíkurborgar um kosningarnar
*   Kosningasaga